"تورکیه پرزیدنتی رجب طیب اردوغان "تاخیل سازیشی"نی برپا ائده بیلر".
بونو اوکراینانین خاریجی ایشلر ناظیری دمیترو کولبا خاریجی مطبوعات ایله موصاحیبه‌سینده دئییب.
او بونا اینامینی ایفاده ائدیب: "بیز بیلیریک کی، تورکیه روسیا ایله امکداش‌لیق ائدیر".
ناظیرین سؤزلرینه گؤره، رسمی کیئو تاخیل محصول‌لارینی دونیا بازارینا چیخارماق اوچون آلترناتیو یول لار آختاریر.
خاطیرلاداق کی، بمت تهلوکه‌سیزلیک شوراسی‌نین اوکراینا ایله باغلی کئچیریلن ایجلاسیندا اکثر اؤلکه‌لر روسیانی "تاخیل سازیشی"نین مدتینی اوزاتماغا چاغیریب. سندین مدتی جولای‌ین 17-ده باشا چاتیب و مسکوا هله‌لیک ایشتیراکینی یئنیلمک نیتینده اولمادیغینی آچیقلاییب.
رسمی مسکوانین بو آی دؤردطرف‌لی (اوکراینا، تورکیه، بمت و روسیا) "تاخیل سازیشی"ندن چیخماسی اودسا اطرافیندا حربی وضعیتی گرگین‌لش‌دیرمکله یاناشی، قلوبال اینسانی بحران تهلوکه‌سی یارادیب.
تورکیه و روسیا لیدئرلری‌نین آوقوستدا کئچیریله‌جک گؤروشونده سؤزوگئدن مسئله‌نین موذاکیره اولوناجاغی گؤزلنیلیر.
